50 વર્ષ અગાઉ થયેલા ચંદ્ર મિશને આ રીતે બદલી નાખ્યું તમારું જીવન\n200 અબજ ડૉલરના ખર્ચે તૈયાર થયેલા અપૉલો કાર્યક્રમને કારણે અનેક આશ્ચર્યજનક શોધ થઈ.

પ્રથમ વાર ચંદ્ર પર પગલું મૂક્યા પછી નીલ આર્મસ્ટ્રોંગે કહેલું આ વાક્ય જગપ્રસિદ્ધ બની ગયું છે. 

50 વર્ષ પહેલાં 20 જુલાઈ 1969ના રોજ હાંસલ થયેલી વૈજ્ઞાનિક અને ટૅકનૉલૉજિકલ સિદ્ધિને વધાવી લેનારું તે વાક્ય હતું. 

આ સિદ્ધિને કારણે આપણા રોજબરોજ જીવનને પણ ફાયદો થયો છે.  

આજના હિસાબે 200 અબજ ડૉલરના ખર્ચે તૈયાર થયેલા અપૉલો કાર્યક્રમને કારણે એવી આશ્ચર્યજનક શોધો થઈ શકી હતી કે જેની આપણને કલ્પના પણ ના હોય.  

તેમાંની કેટલીક શોધ પર કરીએ નજર.

1. સફાઈનું કામ વધારે સુગમ બન્યું

કૉર્ડલેસ વીજળીની વસ્તુઓ અપૉલો યાન ઊડ્યું તે પહેલાંથી ઉપલબ્ધ હતી, પણ તેના કારણે એવી વસ્તુઓની શોધ થઈ જે આજે રોજબરોજના ઉપયોગમાં છે. 

દાખલા તરીકે અમેરિકાની ટૂલ્સ બનાવતી કંપની બ્લેક એન્ડ ડેકરે 1961માં કેબલ વિનાની ડ્રીલ બજારમાં મૂકી હતી. 

આ જ કંપનીએ નાસા માટે એવી સ્પેશ્યલ ડ્રીલ બનાવી હતી, જેના આધારે ચંદ્ર પરથી નમૂના મેળવી શકાય. 

એન્જિન અને બૅટરી તૈયાર કરવા માટેની કુશળતા આ પ્રૉજેક્ટને કારણે બ્લેક એન્ડ ડેકરને પ્રાપ્ત થઈ હતી. 

તેનો જ ઉપયોગ કરીને કંપનીએ 1979માં વિશ્વનું પ્રથમ કૉમર્શિયલ કૉર્ડલેસ વેક્યુમ ક્લિનર બનાવ્યું હતું. 

કંપનીના આવા 15 કરોડ ડસ્ટબસ્ટર છેલ્લા 30 વર્ષમાં વેચાયા છે. 

2. ઘડિયાળ વધારે અચૂક બની

નીલ આર્મસ્ટ્રોંગ સાથે ચંદ્ર પર ડગલાં માંડનારા બઝ આલ્ડ્રીને પણ મૅકેનિકલ કાંડા ઘડિયાળ જ પહેરી હતી

સમયમાપન ખૂબ જ સચોટ હોય તે જરૂરી હતું, કેમ કે સેકન્ડના અમુક ભાગ જેટલી પણ ભૂલ ગણતરીમાં પડે તો ચંદ્ર પર ઉતરાણ કરનારા અવકાશયાત્રીઓના જીવ જોખમમાં પડી જાય. 

તેથી જ નાસાએ સમયમાપનમાં અચૂક સાબિત થાય તેવી ઘડિયાળ શોધવી જરૂરી હતી.

તેનો ઉકેલ વધારે આધુનિક પ્રકારની ક્વાર્ટ્ઝ ક્લૉક તૈયાર કરીને લાવવામાં આવ્યો હતો. 

આ ઘડિયાળ એટલી અચૂક હતી કે વર્ષે એકાદ મિનિટનો જ ફરક પડે.

જોકે સમયપાલન માટેનો જશ 'જૂના જમાનાની' મિકૅનિકલ કાંડા ઘડિયાળોને જ મળ્યો હતો. 

અપૉલો 11 મિશનમાં નીલ આર્મસ્ટ્રોંગે અને ચંદ્ર પર તેમની સાથે ડગલાં માંડનારા બઝ આલ્ડ્રીને મિકૅનિકલ કાંડા ઘડિયાળો જ પહેરી હતી. 

3. પાણીના શુદ્ધિકરણની રીત મળી

અપૉલો યાનના કારણે પાણીના શુદ્ધીકરણની ટૅકનિક વિકસાવાઈ

અપૉલો યાનમાં પાણીના શુદ્ધિકરણ માટેની ટૅકનૉલૉજી લગાવાઈ હતી તેનો ઉપયોગ કરીને જ આજે પાણીમાં રહેલા બૅક્ટેરિયા, વાઇરસ અને ફૂગને હટાવવામાં આવે...\n\ntl;dr:
"વ્યક્તિ માટે એક નાનકડું કદમ, પણ માનવજાત માટે મહાન કદમ."